Hewlett-Packard

Asukoht

HP ülemaailmne peakorter asub firma sünnikohas Palo Altos Californias. USA harukontor on Houstoni lähistel Texases. Ladina-Ameerika kontorid on Miami lähistel Floridas ja Medellínis Colombias. Euroopa kontorid on Genfi lähistel Šveitsis ja Aasia kontor on Singapuris.

Ajalugu

Asutajad Bill Hewlett ja David Packard lõpetasid Stanfordi ülikooli elektrotehnika erialal 1935. Ettevõte sai alguse Packardi garaažis Palo Altos Californias USA-s 1939. Hewlett ja Packard viskasid münti otsustamaks, kas firma nimeks panna Hewlett-Packard või Packard-Hewlett. Packard võitis mündiviske, kuid elektroonikaettevõtte nimeks sai siiski "Hewlett-Packard Company". Korporatsioonina registreeriti HP 18. augustil 1947.
Aastal 1987 määrati Palo Alto garaaž, kus Hewlett ja Packard oma äri alustasid, California osariigi ajalooliseks mälestiseks. Ettevõtte tegevusvaldkond oli algselt küllaltki hajus, tehes laias valikus elektroonikatooteid tööstusele ja isegi põllumajandusele.
Paljudest projektidest, mille kallal nad töötasid, oli esimese majanduslikult edukas täpsus-heliostsillaator, mudel HP200A, mis kasutas väikest hõõglampi temperatuurist sõltuva resistorina. Mudel 200 seeria ostsillaatoreid tehti kuni 1972. aastani.
Lõpuks otsustasid nad keskenduda kvaliteetsete elektrooniliste katse -ja mõõteseadmete tootmisele, millega nad tegelesid 1940.–1990. aastatel, tootes signaaligeneraatoreid, voltmeetreid, ostsilloskoope, sagedusmõõtureid, termomeetreid, lainemõõtureid ja paljusid muid vahendeid. HP tooteid iseloomustas konkureerivatest toodetest parem tundlikkus ja täpsus.
3. märtsil 1986 registreeris Hewlett-Packard endale HP.com domeeninime, mis on üheksas .com domeen, mis kunagi registreeritud.
1990-ndatel laiendas HP oma arvuti tootesarja, mis algselt oli suunatud ülikoolide, teadusasutuste ja ärikasutajatele, et jõuda ka kodutarbijateni.
HP kasvas omandamise teel, ostes Apollo Computeri 1989 ja Convex Computeri 1995. Kümnendi lõpus avati hpshopping.com iseseisva tütarettevõttena, et müüa online'is oma tooteid otse tarbijale. 2005 nimetati pood ümber, uueks nimeks sai "HP Home & Home Office Store".
Aastal 1999 eraldati kõik ärid, mis ei olnud seotud arvutitega, salvestusvahendite ja pilditöötlemisega, moodustades tütarettevõte Agilent. Agilent toodab teadustöö jaoks tööriistu, pooljuhte, optilisi võrguseadmeid, telekommunikatsiooni elektroonilisi testimisseadmeid ja traadita seadete tehnoloogiaid.
Mais 2002 ühines HP Compaqiga, 1982 loodud arvutitootmisfirmaga, kes tootis esimesi IBM PC-sid. Augustis 2008 ostis HP ära ettevõtte Electronic Data Systems (EDS), mis pakkus peamiselt väljaõpetatud personali ja haldustöid. Juulis 2010 ostis HP nutitelefonifirma Palm.Inc, mida soovisid osta ka HTC, Dell ja RIM. Novembris 2011 teatas HP, et kavatseb osta võrgutehnoloogiafirma 3Comi laiendamaks oma tootmiskategooriaid.

Toodete ajalugu

HP sisenes arvutiturule 1966 oma HP 2100/HP 1000 miniarvutite seeriaga. Need olid lihtsa akupõhise disainiga ja registrid olid korraldatud sarnaselt Intel x86 disainiga. Seeriat toodeti 20 aastat ja see oli eelkäijaks HP 9800 ja HP 250 seeria äri- ja lauarvutitele.
Ajakiri Wired märkis HP-d firmana, mis tootis maailma esimene masstoodanguna turustatud personaalarvuti, Hewlett-Packard 9100A aastal 1968, mida HP nimetas töölaua kalkulaatoriks.
Ettevõte teenis üleilmse austuse erinevate toodetega. Nad tõit turule maailma esimese teadusliku pihuarvuti HP-35 (1972), esimese programmeeritava pihuarvuti HP-65 (1974 ), esimese tärgipõhise programmeeritava arvutit HP-41C (1979) ja esimese sümbol-graafilise arvuti HP-28C.
Lauaarvutite 98x5 seeria tootmine algas 1975 mudel 9815-ga ja odavama 80 seeria tootmine algas aastal 1979 mudel 85-ga. Need masinad kasutasid BASIC programmeerimiskeelt, mis oli kättesaadav kohe pärast sisselülitamist, ja kasutasid magnetlinte mäluna. HP arvutid sarnanesid võimekuselt palju hiljem tekkinud IBM PC-dega, kuigi olemasoleva tehnoloogia piirangu tõttu olid hinnad kõrged. 1980-ndatel läks HP oma HP3000 seerialt üle HP9000 seeria miniarvutitele lisatud mäluga, nagu näiteks 404 MiB kõvakettaga HP7935.
Aastal 1984 tutvustas HP nii tindi- kui ka laserprintereid lauaarvutite jaoks. Koos skannerite tootesarjaga kujunesid neist hiljem välja edukad multifunktsionaalsed tooted, millest vast olulisim on kõik-ühes printer/skanner/paljundusmasin/faksiaparaat.
Populaarse LaserJeti seeria laserprinterite tehnoloogia toetub peaaegu täielikult Canoni osadele (printimismootorid), mis omakorda kasutab Xeroxi välja töötatud tehnoloogiat. HP arendab riistvara, püsivara ja tarkvara, mis muudavad andmed prinditavateks punktideks.